

PROJEKTS uz 23.10.2024.

vēlamais datums izskatīšanai: Attīstības komitejā - 13.11.2024.

domē: 28.11.2024.

sagatavotājs un ziņotājs: D. Čūriška

LĒMUMS

Ādažos, Ādažu novadā

2024. gada 28. novembrī **Nr.**«DOKREGNUMURS»

**Par nomas līguma par zemes daļu Jomas ielā 7, Carnikavā, izbeigšanu pirms termiņa**

Ādažu novada pašvaldības dome izskatīja sabiedrības ar ierobežotu atbildību „TĀDĀ ZIŅĀ” (reģ. Nr. 50003909321 (turpmāk – Nomnieks)) 30.09.2024. iesniegumu (reģ. Nr. ĀNP/1-11-2/24/35), kurā lūgts ar 31.12.2024. izbeigt ar Carnikavas novada domi 28.05.2021. noslēgto nomas līgumu Nr. 02-14.3/21/5 (turpmāk – Līgums).

Izvērtējot pašvaldības rīcībā esošo informāciju un ar lietu saistītos apstākļus, tika konstatēts:

1. Ar Līgumu Nomniekam nomas lietošanā nodota pašvaldības nekustamā īpašuma Jomas iela 7, Carnikava, Carnikavas pagasts, Ādažu novads (kad. Nr. 8052 004 0211 (turpmāk – Īpašums)), sastāvā esošas zemes vienības daļa (kadastra apzīmējums 8052 004 0646 8001) 800 m2 platībāun palīgēka - noliktava (būves kadastra apzīmējums 8052 004 0646 001) 21,3 m2 platībā (nedzīvojamo iekštelpu platības: telpa Nr. 1 priekštelpa - 2,1 m2, telpa Nr. 2 kāpņu telpa - 5,7 m2, telpa Nr. 3 pagrabtelpa – glabātuve – 13,5 m2 (turpmāk – Nomas objekts)).
2. Atbilstoši Līguma 1.2. punktam Nomas objekts nodots Nomniekam ar izmantošanas mērķi – sabiedriskās ēdināšanas pakalpojuma (piedāvājumā ietverot zivju ēdienus) sniegšanas vietas darbības nodrošināšana. Līguma darbības termiņš noteikts - 31.05.2030.
3. Saskaņā ar ierakstiem Rīgas rajona tiesas Carnikavas pagasta zemesgrāmatas nodalījumā Nr. 100000483994 (turpmāk – zemesgrāmata) Īpašuma īpašnieks ir Carnikavas novada pašvaldība, kuras institūciju, finanšu, mantas, tiesību un saistību pārņēmēja administratīvi teritoriālās reformas rezultātā ir Ādažu novada pašvaldība.
4. Ar Līgumu nodibinātā nomas tiesība uz Nomas objektu zemesgrāmatā nav reģistrēta.
5. Saskaņā ar Ādažu novada būvvaldes 21.10.2024. sniegto informāciju pašvaldības dokumentu vadības sistēmā “Namejs” ([2024-UZD-ĀNP-661186](https://dvs-adazi.namejs.lv/Tasks/Details/1602083)) Nomniekam 01.09.2021. izdota būvatļauja ar Nr. BIS-BV-4.1-2021-6818. Projektēšanas nosacījumu izpildes termiņš: 01.09.2026. Atzīme par projektēšanas nosacījumu izpildi nav veikta. Pēdējā aktivitāte Būvniecības informācijas sistēmā datēta ar 06.10.2021., kad apstiprināti Ādažu novada pašvaldības aģentūras “Carnikavas komunālserviss” tehniskie noteikumi.
6. Līgumā paredzētā sabiedriskās ēdināšanas pakalpojuma sniegšanas vieta Nomas objektā nav uzbūvēta.
7. Saskaņā ar pašvaldības Centrālās pārvaldes Grāmatvedības nodaļas informāciju nomas maksa un nekustamā īpašuma nodoklis par Nomas objektu samaksāts līdz 31.12.2024.
8. Līguma 6.2. punkts nosaka, ka jebkura Līguma puse ir tiesīga izbeigt Līgumu, otru pusi brīdinot 15 (piecpadsmit) dienas iepriekš. Iesniedzot pašvaldībā iesniegumu par Līguma izbeigšanu, Nomnieks ievērojis Līguma 6.2. punktā noteikto termiņu.
9. Pašvaldību likuma 73. panta ceturtā daļa cita starpā noteic, ka pašvaldībai ir tiesības veikt privāttiesiskas darbības, ievērojot likumā noteikto par rīcību ar publiskas personas finanšu līdzekļiem un mantu.
10. Civillikuma 1864. pantā par saistību tiesību izbeigšanos noteikts, ka līgumu, kas noslēgts vienojoties, var arī atcelt, tāpat vienojoties, bet, ja līguma noslēgšanai bijusi vajadzīga sevišķa forma, tad tāda pati jāievēro arī to atceļot.
11. Ņemot vērā, ka Nomnieks Nomas objektā nav uzbūvējis sabiedriskās ēdināšanas pakalpojuma sniegšanas vietu un par periodu līdz 31.12.2024. ir veicis nomas maksas un nekustamā īpašuma nodokļa maksājumus par Nomas objektu, ir tiesisks pamats izbeigt Līgumu ar Nomnieku pirms termiņa, proti, ar 31.12.2024.
12. Informācija par nomas vajadzībām noteikto Īpašuma zemes vienības daļu ar kadastra apzīmējumu 8052 004 0646 8001 pēc Līguma darbības izbeigšanas ir dzēšama no Nekustamā īpašuma valsts kadastra informācijas sistēmas datiem.

Pamatojoties uz Pašvaldību likuma 10. panta pirmās daļas 21. punktu un 73. panta ceturto daļu, Civillikuma 1864. pantu, 28.05.2021. nomas līguma Nr. 02-14.3/21/5 6.2. punktu, kā arī domes Attīstības komitejas 13.11.2024. atzinumu, Ādažu novada pašvaldības dome

**NOLEMJ:**

1. Izbeigt pirms termiņa ar 31.12.2024. starp Carnikavas novada domi un sabiedrību ar ierobežotu atbildību „TĀDĀ ZIŅĀ” (reģ. Nr. 50003909321, juridiskā adrese: Jomas iela 7, Carnikava, Carnikavas pag., Ādažu nov., LV-2163), 28.05.2021. noslēgto nomas līgumu Nr. 02-14.3/21/5 par pašvaldības nekustamā īpašuma Jomas ielā 7, Carnikavā, Carnikavas pagastā, Ādažu novadā (kad. Nr. 8052 004 0211), sastāvā esošas zemes vienības daļas (kadastra apzīmējums 8052 004 0646 8001) 800 m2 platībāun palīgēkas - noliktavas (būves kadastra apzīmējums 8052 004 0646 001) 21,3 m2 platībā, daļas iznomāšanu sabiedriskās ēdināšanas pakalpojuma sniegšanas vietas darbības nodrošināšanai, proti, tās izbūvei un uzturēšanai.
2. Pašvaldības Centrālās pārvaldes Juridiskajai un iepirkumu nodaļai 10 (desmit) darba dienu laikā, skaitot no šī lēmuma pieņemšanas dienas, sagatavot vienošanās projektu lēmuma 1. punkta izpildei, paredzot bijušajam nomniekam pienākumu veikt sabiedrības ar ierobežotu atbildību „TĀDĀ ZIŅĀ” (reģ. Nr. 50003909321) juridiskās adreses reģistrāciju pašvaldībai nepiederošā nekustamajā īpašumā.
3. Pašvaldības izpilddirektoram parakstīt lēmuma 2. punktā noteikto vienošanos.
4. Pašvaldības Centrālās pārvaldes Nekustamā īpašuma nodaļai 20 (divdesmit) darba dienu laikā pēc lēmuma 2. punktā noteiktās vienošanās noslēgšanas veikt darbības informācijas par zemes vienības daļu 800 m2 platībā ar kadastra apzīmējumu 8052 004 0646 8001 dzēšanai no Nekustamā īpašuma valsts kadastra informācijas sistēmas datiem.
5. Pašvaldības izpilddirektora vietniecei veikt lēmuma izpildes kontroli.

Pašvaldības domes priekšsēdētāja K. Miķelsone

ŠIS DOKUMENTS IR ELEKTRONISKI PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Izsniegt norakstus:

Iesniedzējam: SIA „TĀDĀ ZIŅĀ” (reģ. Nr. 50003909321) uz oficiālo e-adresi

@: JIN, NĪN, GRN, IDR, IDRV

Diāna Čūriška, t. 28615546